Diari Oficial de la Generalitat Valenciana


Sumari del DOGV 6667, del 09-12-2011 (2011/12368)

RESOLUCIÓ de 9 de novembre de 2011, de la Conselleria de Presidència, per la qual s'aprova la dissolució dels ajuntaments de Benigembla i Murla per al sosteniment en comú del lloc de secretaria.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/12908


Data del document
:   09-11-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de novembre de 2011, de la Conselleria de Presidència, per la qual s'aprova la dissolució dels ajuntaments de Benigembla i Murla per al sosteniment en comú del lloc de secretaria.  
  
 [2011/12006]  
Per l'Ordre de 2 de gener de 2002 es va aprovar la constitució de l'agrupació constituïa pels ajuntaments de Benigembla i Murla per al sosteniment en comú del lloc de secretaria.  
El lloc de secretaria de l'agrupació es troba actualment vacant.  
  
La capitalitat de l'agrupació la té el municipi de Benigembla, segons es desprén dels estatuts que regeixen l'agrupació.  
L'Ajuntament de Murla, en la sessió plenària que tingué lloc l'1 de març de 2011, va acordar, amb l'informe previ de la secretaria i amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria fonamentada en l'augment del volum de treball de l'Ajuntament a causa del creixement de la població.  
En la mateixa sessió, s'acorda la classificació del lloc de secretaria en classe tercera.  
Sotmés l'acord de dissolució de l'agrupació al tràmit d'al·legacions a l'Ajuntament de Benigembla, aquest no n'ha formulada cap.  
  
Efectuats els tràmits d'informació pública per termini de 30 dies, segons s'acredita en l'expedient, mitjançant un anunci en el Butlletí Oficial de la Província d'Alacant de 15 de març de 2011, número 51, no s'han produït reclamacions.   
S'han sol·licitat l'informe preceptiu a la Diputació Provincial d'Alacant i aquesta no l'ha emés en sentit favorable, mitjançant un acord adoptat en la sessió de data 5 d'octubre de 2011.  
  
De conformitat amb el que estableix la disposició 7a de la Llei 7/2007, de 12 d'abril, de l'Estatut Bàsic de l'Empleat Públic, mentre no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que regulen en l'actualitat l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.2 de la Llei 8/2010, de 23 de juny; així com en els articles 2.2.b, 13 i 15.2 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional, resolc:  
I. Aprovar la dissolució de l'agrupació constituïda pels ajuntaments de Benigembla i Murla per al sosteniment en comú del lloc de secretaria.  
II. Crear i classificar el lloc de treball de secretaria de l'Ajuntament de Benigembla en classe tercera.   
Pel que fa a la provisió, el lloc quedarà reservat a funcionaris amb habilitació de caràcter estatal pertanyents a la subescala de secretaria intervenció.  
III. Crear i classificar el lloc de treball de secretaria de l'Ajuntament de Murla en classe tercera.  
Pel que fa a la provisió, el lloc quedarà reservat a funcionaris amb habilitació de caràcter estatal pertanyents a la subescala de secretaria intervenció.  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció en la qual tinga el domicili el demandant, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no es poden simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no s'hi pot interposar un recurs en la via administrativa, sense perjudici del que disposa l'article 44 de la Llei 29/1998, de 13 de juliol, i s'haurà de requerir prèviament perquè s'anul·le o revoque el present acte, en el termini de dos mesos comptadors des de l'endemà de la publicació en el Diari Oficial de la Comunitat Valenciana, tenint en compte que açò no incideix en l'executivitat de l'acord ni interromp els terminis amb vista a la seua fermesa, ja que no és substitutiu del règim de recursos en via administrativa.   
Tot això sense perjudici que les persones interessades puguen exercir qualsevol altra via que estimen oportuna.  
  
València, 9 de novembre de 2011.- La consellera de Presidència: Paula Sánchez de León Guardiola.